टीम इंडिया ने विंडीज को चौथे मुकाबले में रोहित शर्मा और रायडू के शतक की बदौलत 224 रनों से मात दी। रोहित शर्मा ने इस मुकाबले में 162 रनों की पारी खेली और सातवीं बार 150 से ज्यादा का स्कोर खड़ा कर वर्ल्ड रिकॉर्ड बनाया। सलामी बल्लेबाज रोहित शर्मा और नंबर चार पर बल्लेबाजी करने उतरे अंबाती रायडू के बीच तीसरे विकेट के लिए 211 रनों की साझेदारी हुई। इसी के दम पर टीम इंडिया ने 50 ओवरों में पांच विकेट के नुकसान पर 377 रनों का विशाल स्कोर खड़ा किया.